Ohjelmamme
On taistelu elämän ehto –
 Näin useinkin mainitaan.
 Mut missä on taistojen kehto
 Ja missä me taistellaan?

 Me senvuoks’ taistelemme,
 Ett’ taistelu lakkaisi pois,
 Tulis’ rauha turvaksemme
 Ja onni ja rakkaus ois!

 Me vaadimme väkivaltaa
 Ja sortoa maailmasta pois.
 Me emmepä tahdo kultaa,
 Vaan että leipää kaikilla ois.

 Me vapautta vaadimme uutta
 Ja veljeyttä versomaan
 Ja tasa-arvoisuutta! –
 Ne onneksi maailmaan.

 Pois vaadimme väkijuomat
 Ja myös ääniasteikon,
 Nuo suuret pahuuden tuojat,
 Joissa monen turmio on.

 Ja me toivomme aamua uutta
 Ja päivää nousemaan,
 Mi maailmaan onnekkuutta
 Tuo uudella valollaan.

 Ei taistelu oo elon ehto,
 Se johtaa vaan kuolohon!
 On siinä sen alku ja kehto
 Poiss’ rakkaus ja rauha kun on.

A. S–ja.

Lähde: Työmies 10.5.1900.

Anonyymi
Runot
Työmies
1900